**Літаратурнае чытанне**

**2 клас**

**Тэма:** Янка Журба “Пчолка”

**Мэта:** 1. Выпрацоўваць навык правільнага і выразнага чытання;

2. Фарміраваць уменні працы над творам;

3. Развіваць вуснае маўленне;

4. Выхоўваць любоў да прыроды.

**Абсталяванне:**

* Падручнік “Літаратурнае чытанне”.
* Карткі з малюнкамі пчалы.
* Склады (размінка).
* Фотаздымкі аграсядзібы.
* Партрэт Янкі Журбы
* Малюнак сонейка.
* Тэст.
* Мультымедыйная прэзентацыя

**Ход урока**

1. **Арганізацыйны момант.**

- Што пачулі вы?

* Званок.
* Гэта значыць?
* Пачынаецца ўрок.
* Вы гатовы працаваць, веды новыя пазнаць?
* Мы гатовы працаваць, веды новыя пазнаць.
* Значыць будзем працаваць і не будзем сумаваць.

1. **Гукавая размінка.**

па не сы ша ся ры

ня зу лі жа го це

ту да ца мі ва но

* Чытанне складоў па парадку;
* Чытанне складоў слупочкамі;
* Чытанне складоў наадварот;
* Чытанне складоў пад рытм.
* Спяванне складоў пад мелодыю “Ёлачка”.

*(На дошку вывешваецца малюнак* ***сонейка****.)*

* Сёння за нашай працай на ўроку будзе назіраць сонейка.

1. **Праверка дамашняга задання**

-Якое дамашняе заданне было зададзена?

-Чым па жанру з’яўляецца гэты твор? (Вершам)

* Чытанне вучнямі верша.

-Аб якой птушцы ідзе гаворка ў тэксце? (Шпаку)

- Якую пару года апісаў паэт у вершы? (Вясну) Знайдзіце ў вершы і зачытайце.

1. **Моўная размінка** *(На дошцы запісаны верш)*

На лужочку на зялёным

Дружна, дружна пчолкі звоняць!

З-з-з! Ж-ж-ж!

З-з-з! Ж-ж-ж!

Там, дзе кветкі, там, дзе зёлкі,

Мёд збірае рупна пчолка.

З-з-з! Ж-ж-ж!

З-з-з! Ж-ж-ж!

*Тлумачэнне слова* “рупна” - заботливо

* Чытанне верша настаўнікам.

-Аб кім ідзе гаворка ў вершы? (Аб пчолцы)

-Што яна рабіла ? (Збірала мёд)

-Як вы думаеце чаму яна пачала яго збіраць? (таму што пачалася вясна)

* Паўторнае чытанне верша вучнямі
* Чытанне ў выглядзе скарагаворкі

1. **Аб’яўленне тэмы і мэты ўрока.**

- А каб здагадацца аб кім сёння будзе наш твор я вам прапаную гульню. **“Чацвёрты лішні"**

1) Шпак, ластаўка, верабей, **пчала**

2) Драўляны дом, шматпавярховы дом, дом, **вулей**

3) Малінавае варэнне, вішнёвае варэнне, абрыкосавае варэнне, **мёд**

ВУЛЕЙ ПЧАЛА МЁД

**-** Як вы здагадаліся? Аб кім сёння будзе наш твор? (Аб пчолах)

* Што будзем сёння рабіць на ўроку? Выберыце менавіта тыя мэты, якія падыходяць да ўрока чытання. ***(дзеці выбіраюць мэты да ўроку і чытаюць хорам)***

***Чытаць***

***Бегаць 100 метраў***

***Слухаць***

***Разважаць***

***Прыгаць***

***Даказваць***

***Даследваць***

* Вучні нашага класа падрыхтавалі паведамленні пра пчол. Калі ласка.

1. **Паведамленні вучняў.**
   1. Пчолы – гэта насякомыя. Іх называюць так таму, што на іх целе можна заўважыць “насечкі”. Ва ўсіх насякомых ёсць характэрная прыкмета – шэсць ног. Жывуць у вуллі, які змайстраваў для іх чалавек. Пчолы - вельмі працавітыя жывёлы. Адна пчала за дзень збірае нектар прыкладна з 7 тысяч розных кветак.
   2. Меданосныя пчолы жывуць вялікімі семьямі ў вуллях. Адна пчаліная сямья – гэта пчаліная матка, некалькі трутняў і некалькі дзесяткаў тысяч працоўных пчол. Яны ўсё жыццё праводзяць у вельмі карыснай для чалавека працы.
   3. У вуллях ёсць пчолы – стражніцы, пчолы – зборшчыцы мёду, пчолы прыёмшчыцы, ёсць нават пчолы – разведчыцы. Яны першымі даведваюцца, якія духмяныя меданосныя кветкі ўжо зацвілі. Калі пчолка – разведчыца вяртаецца ў вуллей з нектарам, яна быццам танцуе на сотах і расказвае астатнім пра новыя духмяныя кветкі.
   4. А вы ведаеце, што даўным - даўно пчол называлі “божымі дагаджальніцамі”, што яны даюць не толькі духмяны і гаючы мёд, але і воск, з якога робяць царкоўныя свечкі.
2. **Знаёмства з вершам.**

- Сёння пазнаёмімся з творам Я. Журбы “Пчолка”.

- З творамі гэтага аўтара мы знаёміліся на папярэдніх уроках.

- Ён вельмі шмат напісаў твораў для дзяцей. Яго іменем названая дзіцячая бібліятэка ў Полацку.*(паказваю фотаздымак пісьменніка).*

*-* Прачытайце, як называецца верш?

- Аб кім на вашу думку пойдзе гаворка ў вершы?

- Паслухайце верш і адкажыце на пытанне: “Аб якой пары года ідзе гаворка ў вершы?” *(чытаю, задаю паўторны раз пытанне)* (Вясне)

- Паглядзіце на дошку, што вы бачыце? (Малюнкі з рознымі порамі года)

- Ці правільна яны размешчаныя?

- Размясціце поры года па парадку, пачынаючы з вясны.

* Чытанне верша рэхам.
* Адказы на пытанні.
* У вершы сустрэліся такія словы: раздолле, шчырай, змярканне. Як вы іх разумееце?
* Чаму пчолка выляцела ў поле?( таму што настала вясна і яна прачнулася ад зімовага сна).
* Чытанне ланцужком.
* Што збірала пчолка?
* А на самай справе пчолкі збіраюць нектар. А потым з яго вырабляюць мёд.
* Слоўнік: **нектар – гэта салокі сок.**
* Якія віды мёду вам вядомы?

1. **Фізкультмінутка** *(дзеці выконваюць рухі пад музыку)*
2. **Гульня “Віды мёду”**

*(на дошцы вісяць малюнкі раслін,на якіх пчолы збіраюць мёд. А вучні павінны ўтварыць назву мёду)*

**Ліпа –** ліпавы мёд

**Грэчка –** грэчкавы мёд

**Кветкі –** кветкавы мёд

1. **Паўторнае чытанне верша**

* Самастойнае чытанне.

- Якой паказана пчолка ў вершы? (працавітай)

- Знайдзіце ў вершы і зачытайце зчым параўноваецца пчолка?

- Давайце знойдзем і зачытаем у вершы радкі, якія характарызуюць пчолку?

На дошцы малюнак пчолкі.

* Выберыце словы, якія характэрызуюць **пчолку**.

Лянівая

Працавітая

Сумная

Шчырая

Зялёная

Залатая

Паласатая

* Калі яна пачынала працаваць?
* Для кого яна збірала мёд?
* Які настрой у вершы?
* Праверка чытання.

1. **Гульня “Ажыві малюнак”**

Паглядзіце на малюнак у падручніку, што вы там бачыце?

(Пчолак, траўку, кветкі, матылькоў г. д. )

-Якія гукі яны падаюць?

-Першы рад падае гукі пчолкі (ж-ж-ж).

-Другі – як лётаюць матылькі ( фью – фью – фью).

-Трэці – як шумяць лісточкі (ш-ш-ш).

- Першы і другі.

- Другі і трэці.

-А зараз усе разам.

1. **Хвілінка для цікаўных.**

14 жніўня, у першы дзень Успенскага посту - Мядовы Спас. Па старажытным звычаю вернікі прыносяць у храмы мёд для асвячэння. Традыцыя гэтая звязана са старажытным усталяваннем - першы ўраджай прыносіць Богу і толькі пасля гэтага спажываць самім. Як добрыя гаспадары, накрыўшы святочны стол, чакаюць прыходу гасцей, так і вернікі чакаюць царкоўнага блаславення на смакаванне мёду, тым больш, што мёд - адзін з самых смачных і карысных посных прадуктаў. Ён вельмі карысны для здароўя: нармалізуе працу шматлікіх унутраных органаў, паляпшае склад крыві, павышае імунітэт.

У гэты дзень у аграсядзібе “У залатой пчолкі”, што знаходзіцца ў вёсцы Старае Высокае, гулянне, свецяць мёд, гучаць песні, а гасцей частуюць мёдам.

1. **Дэгустацыя мёду.**

* А вы ведаеце, што такое дэгустацыя?

**Дэгустацыя - апрабаванне, ацэнка якасці ежы ці харчовага прадукту пры дапамозе густу (на колер, знешняй выгляд, пах).**

* Зараз і мы з вамі правядзём дэгустацыю мёду.

Дзецям прапануюцца мёд:

1. Група – грэчкавы;
2. Група – ліпавы;

* Кожная група павінна паспрабаваць на смак і адказаць на пытанне: З якой расліны мёд?

|  |  |
| --- | --- |
| Колер  Знешняй выгляд  Пах | Колер  Знешняй выгляд  Пах |

* Малайцы!

1. **Праца над прыказкамі.**

-Прачытайце,калі ласка прыказкі. Але вось не задача ў іх забраліся пчолкі.

-Як вы разумееце іх змест. Якія падыходзяць да нашага ўрока, а якія не?

* 1. *Працавіты як пчолка*.
  2. *Лянівая пчала*.
  3. С*таранны як пчала*.
  4. *Малая пчолка, але і тая працуе*.
  5. *Пчолка маленькая, а мёду колькі наносіць.*
* Як вы думаеце, якая прыказка выказвае галоўную думку твора?

1. **Замацаванне ўрока**

Тэст

У вершы “Пчолка” Я. Журба ідзе гаворка аб пары года:

* Вясне
* Восені
* Зіме

Пчолка жыве ў :

* Кватэры
* Шпакоўні
* Вуллі

Пчала – гэта насякомае?

* Да
* Не

**Гульня “Рэпарцёр”**

Карэспандэнт класнай газеты “Сонейка” – Алісейка Дар’я і фотакарэспандэнт Флёрка Уладзімір хацелі б узяць інтэв’ю, калі ласка.

* Чым па жанру з’яўляецца гэты твор? (вершам)
* Як ён назваецца ?(“Пчолкі”)
* Як называецца царкоўнае свята, калі свецяць мёд у царкве? ( пытанне для гасцей)
* Для чаго можна выкарыстаць мёд?( для лячэння).
* Што такое дэгустацыя? ( пытанне для гасцей)
* Як назваецца аграсядзіба, якая знаходзіцца ў нашым раёне ?(**“** **У ЗАЛАТОЙ ПЧОЛКІ”**).
* Якая прыказка выказвае галоўную думку твора?
* Які бывае мёд? ( пытанне для гасцей)
* Аб чым раскажаце бацькам?

1. **Дамашняе заданне**

с. 60, падрыхтавацца да выразнага чытання.

**17. Рэфлексія**

- Паглядзіце, які цудоўны лужок з кветкамі. Чаго на ім не хапае? Давайце ажывім кветачкі пчолкамі.

- Мне вельмі спадабалася ваша праца на ўроку. Усім вам стаўлю высокія адзнакі.

А каб у нашых гасцей застаўся добры ўспамін пра нас, давайце падарым ім прыгажуняк пчолак.